सुप्रीम कोर्ट से कहा- भगवान ब्रह्मा, विष्णु, शिव से कमल के फूल का संबंध
Indian Muslim League demands ban on BJP election symbol डियन मुस्लिम लीग ने सोमवार को सुप्रीम कोर्ट से धर्म से जुड़े चुनाव चिन्ह को बैन करने की मांग की है।
इंडियन मुस्लिम लीग ने सोमवार को सुप्रीम कोर्ट से धर्म से जुड़े चुनाव चिन्ह को बैन करने की मांग की है। मुस्लिम लीग ने कहा कि हिंदुओं के देवी-देवताओं का संबंध कमल के फूल से है, इसलिए इसे बैन किया जाना चाहिए। भाजपा को पॉलिटिकल पार्टियों को धार्मिक नामों और प्रतीकों से रोकने की मांग वाली याचिका में प्रतिवादी बनाए जाने की भी मांग की है।
दरअसल, यूपी शिया वक्फ बोर्ड के पूर्व अध्यक्ष सैयद वसीम रिजवी (अब जितेंद्र नारायण सिंह त्यागी) ने सुप्रीम कोर्ट में एक याचिका दायर की थी, जिसमें उन्होंने कहा था कि पार्टियों के नाम में धार्मिक शब्दों का इस्तेमाल नहीं होना चाहिए।
मुस्लिम लीग के वकील बोले- बौद्ध धर्म से भी सबंध रखता है
जस्टिस एमआर शाह और सीटी रवि कुमार की बेंच के सामने मुस्लिम लीग की याचिका पर सुनवाई हुई। मुस्लिम लीग के एडवोकेट दुष्यंत दवे ने कहा कि भाजपा के अलावा 26 दलों के चुनाव चिन्ह भी धार्मिक हैं। इन्हें भी प्रतिवादी बनाना चाहिए। इसमें शिवसेना, हिंदू सेना, हिंदू महासभा, क्रिश्चियन डेमोक्रेटिक फ्रंट, शिरोमणि अकाली दल और इस्लाम पार्टी शामिल हैं।
एडवोकेट दवे ने कहा कि हमने भाजपा के अलावा 26 दलों को इस मामले में प्रतिवादी बनाने के लिए एप्लिकेशन दिया है। इस पर विचार किया जाना चाहिए। उन्होंने अपनी दलील में कहा कि हिंदू और बौद्ध दोनों ही धर्मों में कमल को धार्मिक रूप में बताया गया है।
भारत के पूर्व अटॉर्नी जनरल ने याचिका पर सवाल उठाए
भारत के पूर्व अटॉर्नी जनरल और सीनियर एडवोकेट केक वेणुगोपाल मामले में याचिका के खिलाफ AIMIM की तरफ से कोर्ट में पेश हुए। उन्होंने याचिका पर ही सवाल खड़े कर दिए। वेणुगोपाल ने कहा कि याचिका दायर करने वाली पार्टी के किसी भी मौलिक अधिकार का हनन नहीं हो रहा है, इसलिए याचिका को खारिज कर देना चाहिए। उन्होंने कहा कि पहले से इस मामले से जुड़ा एक मामला दिल्ली कोर्ट में लंबित है।
सैयद वसीम रिजवी बोले- धर्म के नाम पर वोट मांगना गैर-कानूनी 
सैयद वसीम रिजवी की याचिका को सुप्रीम कोर्ट ने सितंबर 2022 में स्वीकार किया था। इसमें कहा गया था कि धर्म के नाम पर वोट मांगना गैर-कानूनी है। ऐसे में पार्टी का नाम भी धर्म के आधार पर नहीं हो सकता, जो भी पार्टी धार्मिक प्रतीकों का इस्तेमाल अपने नाम या चुनाव चिन्ह में करती है, उसे बदलना चाहिए।
अब पढ़िए कमल के फूल की धार्मिक मान्यताएं …
कमल के फूल को भारत का राष्ट्रीय माना जाता है। इसके अलावा कमल की धार्मिक मान्यताएं भी हैं। मान्यता के अनुसार, भगवान विष्णु की नाभि से कमल पुष्प का उत्पन्न हुआ था। उसी पर बैठकर ब्रह्माजी ने सृष्टि की रचना की थी। कमल के फूल को ब्रह्मा, लक्ष्मी और सरस्वती ने आसन बनाया है।
सुप्रीम कोर्ट से जुड़ी ये खबरें भी पढ़ें...
1. सुप्रीम कोर्ट ने शिंदे से नहीं छीना शिवसेना का नाम-निशान
शिंदे गुट को शिवसेना का नाम और निशान सौंपे जाने के खिलाफ उद्धव की याचिका पर सुप्रीम कोर्ट में सुनवाई हुई। सुप्रीम कोर्ट ने चुनाव आयोग के फैसले पर रोक नहीं लगाई है। हालांकि, SC ने शिंदे खेमे और चुनाव आयोग को नोटिस जारी कर 2 हफ्ते में जवाब मांगा है। पढ़ें पूरी खबर ...
2. कांग्रेस प्रवक्ता पवन खेड़ा के तीनों केस लखनऊ ट्रांसफर 
प्रधानमंत्री नरेंद्र मोदी के खिलाफ विवादित बयान देने वाले कांग्रेस प्रवक्ता पवन खेड़ा को सुप्रीम कोर्ट से राहत मिली है। कोर्ट ने सोमवार को खेड़ा के खिलाफ दर्ज तीन केस लखनऊ ट्रांसफर करने का निर्देश दिया है। इसके अलावा उन्हें 10 अप्रैल तक गिरफ्तारी से अंतरिम सुरक्षा दी है। इस दौरान पवन खेड़ा नियमित जमानत के लिए आवेदन कर सकेंगे। यानी उन्हें पुलिस गिरफ्तार नहीं करेगी। पढ़ें पूरी खबर ...
3. राम सेतु को राष्ट्रीय धरोहर घोषित करने की मांग
सुप्रीम कोर्ट राम सेतु को राष्ट्रीय धरोहर घोषित करने के लिए सरकार को निर्देश देने की मांग वाली याचिका पर सुनवाई के लिए तैयार हो गया है। यह याचिका भाजपा के पूर्व सांसद सुब्रमण्यम स्वामी ने दायर की है। स्वामी ने कहा था सरकार ने अभी तक इस मसले पर कोई फैसला नहीं लिया है। वह 9 साल से इसे टाल रही है। पूरी खबर पढ़ें...